Natasha Henstridge

Natasha Tonya Henstridgeová (neprechýlene Natasha Tonya Henstridge; * 15. august 1974, Springdale, Newfoundland a Labrador, Kanada) je kanadská herečka, známa z filmovej série Mutant.

 Detstvo a mladosť  

Henstridgeová sa narodila v meste Springdale, v provincii Newfoundland a Labrador. Má mladšieho brata. 

Ako štrnásťročná sa prihlásila do súťaže krásy modelingovej agentúry Casablanca. Rok po súťaži odišla do Paríža, aby sa venovala modelingu. Ako pätnásťročná sa objavila na jej prvej obálke časopisu, francúzskom vydaní Cosmopolitan. Objavila sa aj na niekoľko ďalších obálkach časopisov. Objavovala sa aj v reklamách.

 Kariéra  

Jej prvá väčšia filmová rola prišla v roku 1995, vo filme Mutant, kde stvárnila postavu Sil, geneticky upraveného mimozemského a ľudského hybrida vytvoreného na základe správy prijatej SETI, ktorá sa vymaní zo zajatia laboratória. Film sa stal okamžitým hitom a v pokladni zarobil 113 miliónov USD. Henstridgeová získala aj filmovú cenu MTV za najlepší bozk. Postavu Sil, si zahrala aj v ďalších dvoch častiach filmovej série Mutant, natočených v roku 1998 a 2004.  

V roku 1996 si zahrala v akčnom filme Maximálne riziko, po boku Jean-Clauda Van Damma. 

V roku 2000 sa pripojila k hereckému obsadeniu filmu Môj sused zabijak a v roku 2004 si zahrala aj v druhej časti. O rok neskôr, si zahrala po boku hercov ako Jason Statham, Clea DuVall, Pam Grier a Ice Cube vo filme Duchovia z Marsu. 

V rokoch 2005 až 2006 hrala v televíznom seriáli Prvá prezidentka. V rokoch 2008 až 2009 účinkovala v televíznom seriáli Eli Stone. V rokoch 2011 až 2012 sa objavila v televíznom seriáli Tajomstvo kruhu čarodejníc.

V roku 2016 si zahrala v televíznom filme Môj splnený sen, po boku herečky Vivicy A. Fox. 

Hosťovala v štyroch epizódach televízneho seriáli Charmed, z roku 2022. 

 Súkromný život  

Henstridgeová sa v roku 1995 vydala za amerického herca Damiana Chapu ale ich manželstvo trvalo iba rok. V rokoch 1996 až 2004 chodila s americkým hercom Liamom Waitom, s ktorým má dvoch synov.

V roku 2004 začala chodiť so škótskym spevákom Dariusom Campbellom. Boli zasnúbení ale začiatkom roka 2010 sa rozišli. Neskôr sa dali znovu dokopy a zosobášili sa na Valentína 2011. V júli 2013 podali žiadosť o rozvod, ktorý bol uskutočnený vo februári 2018.

V novembri 2017, počas vrcholenia hnutia #MeToo, sa pripojila k šiestim ďalším herečkám a obvinila režiséra Bretta Ratnera zo sexuálneho napadnutia a obťažovania a zo sexuálneho obťažovania obvinila aj producenta Harveyho Weinsteina.

 Iné projekty 

 Externé odkazy 



 Zdroj 

Kategória:Osobnosti z Newfoundlandu a Labradoru
Kategória:Kanadské dabingové herečky
Kategória:Kanadské filmové herečky
Kategória:Kanadské televízne herečky